ଗୁଣପୁର ଠାରେ ୭୨ ତମ ସାଧାରଣତନ୍ତ୍ର ଦିବସ ପାଳନ ରାୟଗଡା ଜିଲ୍ଲା ଗୁଣପୁର ଠାରେ ୭୨ ତମ ସାଧାରଣତନ୍ତ୍ର ଦିବସ ପାଳିତ ହୋଇଯାଇଛି l କରନା କୋଟକଣା କୁ ଦୁର୍ଷ୍ଟି ରଖାଯାଇ ସାମାଜିକ ଦୂରତା ଅବଲମ୍ବନ କରି ଏହି ବର୍ଷ ଗୁଣପୁର ମିନି ଷ୍ଟାଡିୟମ ପଡିଆ ଠାରେ ୮ଃ୩୦ ସମୟରେ ଅନୁଷ୍ଠିତ ହୋଇଥିଲା। ଉକ୍ତ କାର୍ଯ୍ୟକ୍ରମ ରେ ଗୁଣପୁର ଉପ ଜିଲ୍ଲାପାଳ ଶ୍ରୀ ଜେ ସୋନାଲ୍ ମୁଖ୍ୟ ଅତିଥି ଭାବେ ଉପସ୍ଥିତ ରହି ଜାତୀୟ ପତାକା ଉତ୍ତୋଳନ କରିଥିଲେ ସାଧରଣତନ୍ତ୍ର ଦିବସ ବିଷୟରେ ବକ୍ତବ୍ୟ ପ୍ରଦାନ କରିଥିଲେ । ଆମ ଅଞ୍ଚଳରେ ଯୁବପିଡ଼ି କିପରି ଆଗକୁ ଯିବେ ଓ ସହର କିପରି ବିକାଶ ହେବ ଏହାଉପରେ ବକ୍ତବ୍ୟ ଦେଇଥିଲେ ।ଏହି କାର୍ଯ୍ୟକ୍ରମରେ ଗୁଣପୁର ବିଧାୟକ ଶ୍ରୀ ରଘୁନାଥ ଗମାଙ୍ଗ , ଆରକ୍ଷୀ ଅଧିକ୍ଷକ ଶ୍ରୀ ରାଜ କିଶୋର ଦାଶ , ଆଇ.ଆର.ବି ଡେପୁଟି କମାଣ୍ଡାଣ୍ଡ ଶ୍ରୀ ସରୋଜ କୁମାର ମହାପାତ୍ର , ଉପଖଣ୍ଡ ସୁଚନା ଓ ଲୋକ ସମ୍ପର୍କ ଅଧିକାରୀଣୀ ସୁଶ୍ରୀ ରଶ୍ମୀ ରାଣୀ ନିମାକା , ସମାଜସେବୀ ଶାନ୍ତି ଦେବୀ ପ୍ରମୁଖ ଉପସ୍ଥିତ ରହିଥିଲେ । ଆଇ.ଆର.ବି ବେଟାଲିୟନ୍ ର ଯବାନ ମାନଙ୍କ ଦ୍ୱାରା ପେରେଡ୍ ପରିବେଷଣ କରାଯାଇଥିଲା । ଏହି ବର୍ଷ କିନ୍ତୁ ସ୍କୁଲ , କଲେଜ ଓ ଅନ୍ୟାନ୍ୟ ଅନୁଷ୍ଠାନର କୁନି କୁନି ପିଲାମାନଙ୍କୁ ଦେଖିବାକୁ ମିଳିନଥିଲା। ପଡିଆ ରେ କେହି ଜନ ସାଧାରଣ ବ୍ୟକ୍ତିଙ୍କୁବି ଦେଖିବାକୁ ମିଳିନଥିଲା ମୁଖ୍ୟଫାଟକରେ ଅନୁପ୍ରବେଷ ନିଷିଦ୍ଧ ରଖାଯାଇଥିଲା । ଚଳଚିତ୍ର ସଂଚାଳକ ଶ୍ରୀ ଅନନ୍ତ ପାତ୍ର ଏହାକୁ ସଂଯୋଜନା କରି କାର୍ଯ୍ୟକ୍ରମ କୁ ସୁରୁଖୁରୁରେ ସମ୍ପାଦନା କରିଥିଲେ । ସେଠାରେ ଉପସ୍ଥିତ ସମସ୍ତ ପୋଲିସ ଅଧିକାରୀ, ଗଣପ୍ରତିନିଧି ଓ ଅନ୍ୟାନ୍ୟ କାର୍ଯ୍ୟଳୟର କର୍ମଚାରୀ ବୃନ୍ଦ ଏକନାର ରେ ବୋନ୍ଦେ ମାତାରମ ସ୍ଲୋଗାନ ଦେଇଥିଲେ ।
